recursal/SuperWikiNEXT-32B huggingface dataset:
**אלכסנדר וילסון** (באנגלית: **Alexander Wilson**‏; 29 באוקטובר 1908 - 8 באפריל 1971) היה כדורגלן סקוטי ששיחק בעמדת השוער.

קריירה
------

וילסון נולד בעיירה וישו (Wishaw) שבלנרקשייר, וב-1925 החל את הקריירה שלו במועדון החובבני אוברטון אתלטיק. כעבור שנה הצטרף לקבוצת גרינוק מורטון, שיחק שם שש עונות וצבר למעלה מ-200 הופעות, והיה חלק מהסגל שהצליח להעפיל לליגת העל הסקוטית בעונת 1928/1929.

במאי 1933 הוא חתם בקבוצת ארסנל, תחילה כמחליפו של פרנק מוס. הוא ערך את הופעת הבכורה בניצחון 3 - 2 על אסטון וילה ב-10 במרץ 1934, כיוון שמוס היה פצוע. וילסון היה שחקן משני בשתי עונותיו הראשונות בארסנל, ובסך הכל השתתף ב-15 משחקים, בהם תשעת האחרונים של עונת האליפות 1934/1935, בעקבות פריקת הכתף של מוס. וילסון לא השתתף במספיק משחקים על מנת להיות זכאי לקבל את מדליית האליפות.

מוס לא הצליח להחלים מהפציעה שספג, כך שבעונת 1935/1936 הפך וילסון לשוער הראשון של ארסנל; הוא השתתף ב-43 משחקים בכל המסגרות, ואף עמד בשער הקבוצה בגמר גביע ה-FA, בו ניצחה ארסנל 1 - 0 את שפילד יונייטד משער של טד דרייק. ביצועיו של וילסון לא היו מספקים מבחינתו של המאמן ג'ורג' אליסון, ולאחר העונה החתים את השוערים ג'ורג' סווינדין ופרנק בולטון.

בעונת 1936/1937 השתתף בשני משחקים בלבד, ובעונת האליפות (1937/1938) שלאחר מכן בעשרה, כשהוא מחמיץ את מדליית האליפות פעם נוספת. באותה תקופה כבר היה השוער השלישי של ארסנל; למרות זאת הוא נשאר במועדון, ולאחר עזיבת בולטון ב-1938 חלקו וילסון וסווינדין את אפודת השוער לעונת 1938/1939, כשכל אחד מהם משחק ב-22 משחקים. לאחר מכן פרצה מלחמת העולם השנייה, וכל משחקי הכדורגל התחרותיים הושעו. וילסון עזב את ארסנל עם 90 הופעות לזכותו, חזר לסקוטלנד ב-1941, והצטרף לסנט מירן.

מאוחר יותר הוא שיחק בברייטון אנד הוב אלביון למשך תקופה קצרה, והשתתף במשחק אחד של הליגה השלישית הדרומית בעונת 1947/1948. לאחר פרישתו הוא החל לעבוד כמאמן וכפיזיותרפיסט. קבוצתו הראשונה הייתה ברייטון, ולאחר מכן הוא עבד בברמינגהאם סיטי, סנדרלנד ובלקפול, כמו גם במועדון הקריקט של מחוז קנט. הוא היגר לארצות הברית ב-1967, ועבד כפיזיותרפיסט עבור בוסטון ביקונס מליגת הכדורגל הצפון אמריקנית. הוא מת בבוסטון ב-1971.

לקריאה נוספת
------------

* טוני מתיוס, WHO'S WHO OF ARSENAL (עמוד 306), מיינסטרים, 2007 (ISBN 1-84596-232-X)
**מקס גרונוולד** (גרמנית: Max Grünwald; נולד באוסטריה) היה כדורגלן יהודי אוסטרי בתחילת המאה ה-20, אשר שיחק כחלוץ בקבוצות כדורגל מקצועניות באוסטריה ובארצות הברית.

קריירה
------

גרונוולד החל לשחק במדי הקבוצה האוסטרית-יהודית הכח וינה בשנת 1920. בשנת 1926, הכח ביצעה סיבוב משחקים ברחבי ארצות הברית. גרונוולד וכמה מחבריו לקבוצה, החליטו להישאר במדינה ולהצטרף למועדונים מקומיים שונים. גרונוולד חתם במדי ניו-יורק ג'איינטס מהליגה האמריקנית המקצוענית לכדורגל. הוא שיחק בג'איינטס במשך שלוש עונות, והיה הכובש מספר 2 בליגה הבכירה אחרי אנדי סטיבנס בשנת 1929. כאשר החלה המתקפה של התאחדות הכדורגל האמריקנית על הליגה האמריקנית המקצוענית על זכויות הליגות, גרונוולד עבר לשחק בליגה המקצוענית המזרחית בארצות הברית, לאחר שהליגה הקודמת בה שיחק הוכרזה כלא חוקית על ידי אופ"א ופיפ"א. כאשר הוא עבר בין הליגות, הוא חתם בקבוצת הכח ניו-יורק שזכתה בשנת 1929 בגביע האמריקאי. שער הבכורה שלו בקבוצתו החדשה, היה כבר במשחקו השני בקבוצה, בניצחון המוחץ של הכח על סנט לואיס מדיסון קנל. בסוף המלחמה בין התאחדות הכדורגל האמריקנית לליגה המקצועית, הביאה למיזוגה של הליגה עם הליגה המזרחית המקצוענית בה שיחק גרונוולד. כאשר האיחוד התרחש, הכח ניו-יורק התאחדה עם קבוצת הכח ברוקלין מהליגה המקצוענית, והקבוצות המאוחדות יצרו את קבוצת כוכבי הכח. גרונוולד שיחק שתי עונות בקבוצה המחודשת. ב-1931, הליגה המקצוענית לכדורגל בארצות הברית התפרקה בגלל בעיות באיחוד וגם בגלל השפל הגדול שהתרחש במדינה באותה התקופה. לבסוף, גרונוולד חזר לאוסטריה, לשחק עוד עונה אחת במדי הכח וינה.
חלוקת העולם על פי המערב בתקופת המלחמה הקרה: בכחול העולם הראשון, באדום העולם השני, באפור העולם השלישי
המונח "**העולם הראשון**" נהגה בימי המלחמה הקרה והתייחס במקור למדינות שהשתייכו או תמכו בנאט"ו והתנגדו לברית המועצות במהלך המלחמה הקרה. מאז קריסתה של ברית המועצות ב-1991, ההגדרה השתנתה במידה רבה כאשר המונח החל להתייחס לכל מדינה דמוקרטית עם כלכלה קפיטליסטית, יציבות כלכלית ורמת חיים גבוהה. מדינות העולם הראשון נקבעות לרוב על פי התמ"ג, שיעורי האוריינות, תוחלת החיים ומדד הפיתוח האנושי. לפי מילון מריאם-ובסטר המונח "העולם הראשון" מתייחס כיום ל"מדינות המתועשות המפותחות שנחשבות לעיתים קרובות למדינות המערביות של העולם".

חוקרים רבים טענו כי שימוש במושג העולם הראשון, לצד השימוש במושגים העולם השני והעולם השלישי, הוא מיושן ולא נחוץ ושימוש במושגים מדינות מפותחות ומתפתחות יעיל יותר.

ראו גם
------

* העולם השני
* העולם השלישי

קישורים חיצוניים
----------------

ויקישיתוף מדיה וקבצים בנושא **העולם הראשון** בוויקישיתוף

הערות שוליים
------------

1. ↑  "First world". *Merriam-Webster*. נבדק ב-27 במאי 2017. `{{cite web}}`:  (עזרה)
**גרגאן** (בפרסית: **گرگان**) היא עיר הבירה של מחוז גולסתאן, איראן. היא שוכנת כ-400 ק"מ מצפון מזרח לטהראן, במרחק של כ-30 ק"מ מהים הכספי. במפקד 2006; אוכלוסייתה מנתה 269,226, ב-73,702 משפחות.

גאוגרפיה ואקלים
---------------

ה- Dasht-e Gorgan הרחבים (מישורי גורגן) ממוקמים מצפון לעיר ותחומה גאוגרפית בקו הרוחב 37°00' - 37°30' צפון ו-54°00' - 54°30' קו אורך מזרחי, המכסים שטח של כ-170 קמ"ר (66 מ"ר).

כ-150 ק"מ מזרחית לגורגן נמצא הפארק הלאומי גולסטן, ביתו של חלק גדול מבעלי החיים של איראן.

לגורגן אקלים סובטרופי לח, עם קיץ חם ולח וחורף קריר ורטוב. באופן כללי, בגולסטן יש אקלים מתון ולח המכונה "האקלים הכספי המתון". הגורמים היעילים מאחורי אקלים כזה הם: רכס הרי אלבורז, כיוון ההרים, גובה האזור, שכונה לים, פני הצמחייה, רוחות מקומיות, חזיתות גובה ומזג אוויר. כתוצאה מהגורמים לעיל, קיימים באזור שלושה אזורי אקלים שונים: בינוני רגיל, הררי וצחיח למחצה. בעמק גורגן יש אקלים צחיח למחצה. הטמפרטורה השנתית הממוצעת היא 17.8 מעלות צלזיוס וכמות המשקעים השנתית היא 601 מילימטרים.

היסטוריה
--------

ישנם מספר אתרים ארכאולוגיים ליד גרגאן, כולל טורנג טפה ושאה טפה, בהם יש שרידים מהתקופות הנאוליתית והכלקוליתית. כמה אתרים נאוליתיים חשובים נוספים באזור הם ירים טפה וסאנגה צ'קסמק. כמו כן, במישור שהדאד הסמוך יש אתרים רבים כאלה. מספר האתרים הנאוליתיים המאושרים במישור גורגן מסתכם כעת ביותר מחמישים.

לפי ההיסטוריון היווני אריאנוס, זדרקרטה הייתה העיר הגדולה ביותר בהירקאניה ואתר "הארמון המלכותי". משמעות המונח היא "העיר הצהובה", והוא ניתן לה ממספרם הרב של תפוזים, לימונים ועצי פרי אחרים שצמחו בפאתי אותה עיר.

הורקניה הפכה לחלק מהאימפריה האחמנית בתקופת שלטונו של כורש הגדול (559–530 לפנה"ס), מייסדה, או יורשו כנבוזי השני (530–522 לפנה"ס).

החומה הגדולה של גרגאן, חומת ההגנה השנייה בגודלה בעולם, נבנתה בתקופות הפרתיות והסאסניות.

בתקופת הסאסאנים, "גורגאן" הופיע כשם של עיר, בירת מחוז ומחוז.

גורגן שמר על עצמאותה כמדינה זורואסטרית גם לאחר שפרס נכבשה על ידי הערבים המוסלמים במאה ה-8.

בשנת 1210, העיר נפלשה ומבזה על ידי צבא ממלכת גאורגיה בפיקודו של האחים מח'רגדזלי.

"גורגאן הישן" נהרס במהלך הפלישה המונגולית במאה ה-13, ומרכז האזור הועבר למה שכונה "אסטראבאד", שנקרא כיום "גרגאן".

גרגאן עם האזורים הסובבים אותו נחשב לפעמים כחלק מאזור טבריסטאן.

אסטראבאד הייתה עיר פוליטית ודתית חשובה בתקופת שושלת קג'אר.

קישורים חיצוניים
----------------

ויקישיתוף מדיה וקבצים בנושא **גרגאן** בוויקישיתוף
* 

* אתר האינטרנט הרשמי של גרגאן
* גרגאן, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007346585205171
* BnF: cb12651256x (data)
* LCCN: nr98000765
* MusicBrainz: 275691bc-aa41-4525-a26e-2170e0c6bbba
* SUDOC: 050591827
* VIAF: 7144648139718976652
* WorldCat (עם VIAF): 7144648139718976652

 |
ציון דגמי (מספר 1 בשחור) עולה לכדור גובה במשחק מול מכבי חיפה ב-1969
**ציון דגמי** (נולד ב-8 במאי 1942) הוא כדורגלן עבר ישראלי, ששיחק בעמדת השוער, ומזוהה יותר מהכל עם קבוצת מכבי יפו, שבה שיחק רוב הקריירה המקצוענית שלו.

קריירה
------

דגמי נולד בעיראק ועלה עם משפחתו בנובמבר 1949. הוא החל לשחק בקבוצת הנוער של מכבי יפו, עד שעלה לקבוצה הבוגרת איתה שיחק לראשונה בשנת 1958, בגיל 16 בלבד. במחצית השנייה של שנות ה-60 נחשב דגמי לאחד השוערים הבולטים בליגה, וזכה פעמים רבות בעיתונות לציונים גבוהים במיוחד. משחקו האחרון בשורות מכבי יפו היה ב-2 במאי 1970. דגמי ניצב במקום הרביעי ברשימת שיאני ההופעות בשורות מכבי יפו לאחר משה אוננה, מוצי ליאון ואלברט לוי.
בינואר 1971 עבר דגמי לשחק בהפועל רמת גן, שם שיחק שלוש עונות, ולאחר מכן לשמשון תל אביב. משחק הפרישה שלו היה ב-28 במאי 1977 מול מכבי יפו. בשלהי הקריירה חזר לקבוצתו המקורית מכבי יפו, שם שימש כשוער שני וותיק, וחנך את השוערים החדשים של הקבוצה.

דגמי אף הופיע במדי נבחרת ישראל בכדורגל 3 פעמים, כאשר ערך את הופעת הבכורה ב-3 באוקטובר 1962 נגד נבחרת אתיופיה, כמו גם ב-1966 נגד נבחרת פינלנד, והופעתו האחרונה במדי הנבחרת הייתה נגד נבחרת ארצות הברית ב-1968.

לאחר פרישתו מכדורגל מקצועני בגיל 42, הפך דגמי להיות אחראי המחלקה הבוגרת של מכבי יפו, מנהל ויו"ר הקבוצה ומחלקת הנוער של המועדון במשך שנים לאחר מכן. הוא ניהל את מכבי יפו ביון השנים 1982–1995. יורשו בתפקיד השוער במכבי יפו אותו חנך הוא הרצל קביליו, נחשב לאחד השחקנים הבולטים בתולדות המועדון.
בנו, החלוץ עופר דגמי שיחק אף הוא במדי מכבי יפו.

הישגים כשחקן
------------

מכבי יפו
* סגנית אלופת ישראל: 1961/1962

* משחקי מכבי אירופה, ליון, 1963: מדליית זהב

* סגנית אלופת ישראל: 1963/1964

קישורים חיצוניים
----------------

ויקישיתוף מדיה וקבצים בנושא **ציון דגמי** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר WorldFootball.net
* פרופיל, באתר National Football Teams

הערות שוליים
------------

1. ↑  במקום פרחים, מעריב, 10 במאי 1971
2. ↑  אלכס פרלסמן, סיפורים אישיים, יצחק שניאור: המהפיכה הגדולה שלי, מעריב, 1 בינואר 1984
3. ↑  ברוך פורמן, **היידה בי-היידה בו** - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020, עמודים 208–209. נתונים היסטוריים: ירון משעל
4. ↑  צבי בר שירה, קבוצות הליגה הארצית (מכבי יפו), מעריב, 6 בספטמבר 1989

|  משלחת ישראל לאולימפיאדת מקסיקו סיטי (1968)  |
| --- |
| אתלטיקה **אתלטיקה** | שאול לדני • חנה שזיפי |
| כדורגל **כדורגל** | נבחרת ישראל בכדורגל (יצחק אנגלנדר, ג'ורג' בורבה, מנחם בלו, שרגא בר, ציון דגמי, יצחק דרוקר, רחמים טלבי, ראובן יאנג, חיים לוין, שמואל מליקה, שייע פייגנבוים, נחמן קסטרו, דוד קרקו, צבי רוזן, שמואל רוזנטל, ישעיהו שווגר, יצחק שום, גיורא שפיגל, מרדכי שפיגלר) |
| קליעה **קליעה** | הנרי הרשקוביץ • מיכאל מרטון • נחמיה סירקיס • זליג שטרוך |
| שחייה **שחייה** | איבונה טוביס • אברהם מלמד • שלומית ניר • יואל קנדה • אמנון קראוס • גרשון שפע |
שעת השיא ברכבת התחתית של טוקיו, תופעה אופיינית בערים שרבים מהעובדים בהן הם יוממים
**יוֹמְמוּת** היא תופעה חברתית המתקיימת כאשר אנשים המתגוררים ביישוב מסוים נוסעים מדי יום אל מקום עבודתם הנמצא ביישוב אחר, בדרך כלל בעיר הגדולה בהשוואה למקום מגוריהם. אנשים אלה מכונים **יוֹמְמִים** (ביחיד: **יוֹמֵם**), אם כי הכינוי אינו נפוץ מחוץ לספרות המקצועית.

תופעת היוממות היא מסימניה של המהפכה התעשייתית, כאשר נגישות גבוהה לתחבורה יעילה מאפשרת לעובדים לעבוד במרחק רב מביתם, בניגוד למצב ששרר במדינות המערב עד המאה ה-19 כאשר רוב האנשים גרו במרחק הליכה ממקום עבודתם.

בערים מרכזיות בישראל, כגון תל אביב, מרבית העובדים הם יוממים המגיעים לעבודה בעיר מערים אחרות במטרופולין תל אביב. מצב הפוך מתקיים בערים שבהן מקורות תעסוקה מעטים, שם מתגוררים בדרך כלל יוממים רבים. ערים כאלו מכונות לעיתים "ערי שינה".

מקובלת הטענה לפיה זמן יוממות קצר יותר שקול לחיסכון רב יותר בהוצאות על אנרגיה כלכלית וסביבתית.

ראו גם
------

* פִּרְווּר

לקריאה נוספת
------------

* משה ברור, "יוממות", **לקסיקון גאוגרפי**, (עמ' 9), הוצאת יבנה, תשס"א

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **יוממות** |
| ויקימילון ערך מילוני בוויקימילון: **יומם** |
| ויקישיתוף תמונות ומדיה בוויקישיתוף: **יוממות** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007545498405171
* BNE: XX547575
* BnF: cb11972048s (data)
* GND: 4173655-2
* HDS: 007884
* LCCN: sh85029274
* NDL: 00573512
* SUDOC: 027742989

 |
**מועדון כדורגל פישקיר** (באיסלנדית: **Fylkir**) הוא מועדון כדורגל איסלנדי, המשחק בארבר, פרבר של רייקיאוויק באיסלנד. המועדון משחק, נכון לעונת 2015, בליגת העל האיסלנדית.

היסטוריה
--------

המועדון נוסד בשנת 1967 ושיחק בליגה השלישית באיסלנד עד עונת 1977 שבסיומה עלה לליגה השנייה באיסלנד. המועדון שיחק 6 עונות בליגה השנייה באיסלנד. בעונות 1978, 1979, 1980 הגיע לשמינית גמר הגביע האיסלנדי. בעונת 1981 הגיע לחצי גמר הגביע האיסלנדי והפסיד לקבוצת פראם ריקיאוויק. בעונת 1983 הגיע לרבע גמר הגביע האיסלנדי. בסוף העונה ירד מהליגה השנייה לליגה השלישית באיסלנד.

במשך 5 עונות המועדון שיחק לסירוגין עונה אחת בליגה השלישית ועונה אחת בליגה השנייה. בעונת 1986 הגיע לשמינית גמר הגביע האיסלנדי. בסוף עונת 1988 הגיע למקום הראשון בליגה השנייה ועלה בפעם הראשונה לליגת העל האיסלנדית. בעונה הראשונה בליגת העל האיסלנדית המועדון הגיע לשמינית גמר הגביע האיסלנדי והפסיד לקבוצת קפלוויק. בסוף העונה ירד מליגת העל האיסלנדית לליגה השנייה.

מעונת 1990 ועד עונת 1999 המועדון שיחק לסירוגין בליגה השנייה ובליגת העל. בעונת 1992 ובעונת 1993 הגיע לחצי גמר ורבע גמר הגביע האיסלנדי והפסיד לקבוצת ואלור. בעונת 1999 הגיע בפעם הראשונה לגמר גביע הליגה האיסלנדית. בסוף העונה הגיע למקום הראשון בליגה השנייה ועלה לליגת העל האיסלנדית. המועדון משחק ברציפות בליגת העל האיסלנדית מעונת 2000.

בסוף עונת 2000 הגיע למקום השני בליגת העל האיסלנדית והעפיל בפעם הראשונה לגביע אופ"א בעונת 2001/2002. בסיבוב המוקדמות ניצח את קבוצת פוגון שצ'צ'ין מפולין ובסיבוב הראשון הפסיד לקבוצת רודה מהולנד והודח מהטורניר.

המועדון זכה פעמיים ברציפות בגביע האיסלנדי בעונות 2001 ו - 2002 והגיע לגמר גביע הליגה האיסלנדית בעונת 2002. המועדון העפיל פעמיים לגביע אופ"א. בעונת 2002/2003 הפסיד בסיבוב המוקדמות לקבוצת מוסקרון מבלגיה. בעונת 2003/2004 הפסיד בסיבוב המוקדמות לקבוצת א.י.ק סולנה משוודיה.

בעונת 2003 הגיע לשמינית גמר הגביע האיסלנדי ורבע גמר גביע הליגה האיסלנדית. בעונת 2004 הגיע לרבע גמר הגביע האיסלנדי ורבע גמר גביע הליגה האיסלנדית. בעונת 2005 הגיע לחצי גמר הגביע האיסלנדי והפסיד לקבוצת ואלור. בעונת 2006 הגיע לשמינית גמר הגביע האיסלנדי. בעונות 2007, 2008 הגיע לחצי גמר הגביע האיסלנדי.

בעונת 2009 הגיע לרבע גמר הגביע האיסלנדי וחצי גמר גביע הליגה האיסלנדית. בסוף העונה הגיע למקום השלישי בליגת העל האיסלנדית והעפיל לליגה האירופית בעונת 2010/2011. בסיבוב המוקדמות הראשון הפסיד לקבוצת טורפדו זודינו מבלארוס והודח מהטורניר.

בעונת 2010 הגיע לשמינית גמר הגביע האיסלנדי. בעונת 2011 הגיע בפעם השלישית לגמר גביע הליגה האיסלנדית. בעונת 2012 הגיע לשמינית גמר הגביע האיסלנדי. בעונת 2013 הגיע לרבע גמר גביע הליגה האיסלנדית והפסיד לקבוצת ואלור ולרבע גמר הגביע האיסלנדי והפסיד לקבוצת שטיארנן. בעונת 2014 הגיע לרבע גמר גביע הליגה האיסלנדית והפסיד לקבוצת קיי. אר. רייקיאוויק.

תארים
-----

* **הגביע האיסלנדי: (2)**
	+ (2001, 2002)

שחקנים בולטים
-------------

* איסלנדאיסלנד אסגייר בורקור אסגיירסון
* איסלנדאיסלנד בלדור פור ביירנאסון
* איסלנדאיסלנד פיילאר פורגיירסון
* איסלנדאיסלנד גילפי אינרסון
* איסלנדאיסלנד האקור אינגי גונאסון
* שוודיהשוודיה הלגי דניאלסון
* איסלנדאיסלנד קיירטן סטורלוסון
* איסלנדאיסלנד אנדרס מר יוהנסון
* איסלנדאיסלנד אולפור סטיגסון
* איסלנדאיסלנד ואלור גיסלאסון

קישורים חיצוניים
----------------

* 

* אתר האינטרנט הרשמי של פישקיר (באיסלנדית)

* פרופיל, באתר Transfermarkt
**בראדלי "בראד" שרווד** (באנגלית: **Bradley "Brad" Sherwood**; נולד ב־24 בנובמבר 1964) הוא קומיקאי, זמר שחקן, כותב ומנחה תוכניות אירוח אמריקאי.

קריירה
------

עבודת המשחק הראשונה שלו הייתה בהופעה של "דמות חוזרת" בפרקליטי אל איי בתור נד בארון, כשהוא הופיע בשישה פרקים מ־1991 ועד 1992. שרווד פנה לתחום האלתור, לאחר שעודדו אותו להשתתף בשיעור קומדיה בלוס אנג'לס, והוא הצטרף לצוות השחקנים של סדרת המערכונים - קומית המפורסמת The Newz ב-1994.

ב-1992, שרווד הופיע בשני פרקים של העונה הרביעית של תוכנית האלתורים הקומית בריטית של מי השורה הזאת בכלל? (בריטניה) והוא היה השחקן היחיד מהאודישנים בלוס אנג'לס שהצליח להגיע לצוות של השחקנים. בשנת 1997 הוא חזר לתוכנית, והפך לשחקן קבוע למשך 2 העונות האחרונות. לאחר מכן הוא הצטרף לגרסה האמריקאית של התכנית (של מי השורה הזאת בכלל?) שהחלה לאחר סיום הגרסה הבריטית כאשר הגרסה האמריקאית שודרה במקור ברשת השידור האמריקאית ABC. הגרסה האמריקאית הונחתה בידי הקומיקאי דרו קארי. מאוחר יותר שרווד ביצע הופעות אורח ב3 פרקים בסדרה בקומדיית מצבים של דרו קארי המופע של דרו קארי. הוא גם המפיק ואחד המשתתפים בתוכנית האלתורים "Drew Carey's Green Screen Show" משנת 2005, והיה שחקן בתוכנית האלתורים "Drew Carey's Improv-A-Ganza" משנת 2011.

בשנת 2013, רשת השידור האמריקאית The CW חידשה ו"הקימה לתחייה" את "של מי השורה הזאת בכלל?" שבה שרווד ביצע מספר הופעות מזדמנות.

שרווד הנחה את השעשועון "The Dating Game" מ־1996 עד 1997, ואת השעשועון "The Big Moment" בשנת 1999, וביצע מספר הופעות אורח בתוכנית "Talk Soup". הוא גם היה פאנליסט קבוע בתוכניות "To Tell the Truth", "Jury Duty" והשעשועון תשע בריבוע.

הוא מופיע בקביעות במספר תוכניות ב־VH1, כולל "I Love The 70s", "I Love the '80s", "I Love the '90s", "100 One-Hit Wonders of The 80s", "100 Greatest Rock Ballads, "I Love Toys", ו-"I Love Toys". הוא היה אורח בלארי קינג לייב והיה פאנליסט קבוע בתוכנית "Chelsea Lately".

**עבודות אחרות**

בשנת 2003, שרווד חבר לחברו משל מי השורה הזאת בכלל? קולין מוקרי למופע אלתור משותף של שניהם בשם An Evening With Colin Mochrie and" "Brad Sherwood. ב-28 במרץ 2007, שרווד ומוקרי הופיעו בארוחת הערב של אגודת כתבי הרדיו והטלוויזיה של הקונגרס בוושינגטון הבירה.
בשנים 2010–2011 היה שרווד אחד מסבב קבוצת הקריינים בשעשועון האמריקאי "The Price Is Right", לפני שג'ורג' גריי נבחר להיות הקריין הקבוע בתוכנית.

קישורים חיצוניים
----------------

ויקישיתוף מדיה וקבצים בנושא **בראד שרווד** בוויקישיתוף
* בראד שרווד, ברשת החברתית אקס (טוויטר)
* בראד שרווד, במסד הנתונים הקולנועיים IMDb (באנגלית)
* בראד שרווד, במסד הנתונים הקולנועיים KinoPoisk (ברוסית)

הערות שוליים
------------

1. 1 2
2. ↑
3. 1 2
4. ↑  Schwartz, David (1999). "The Encyclopedia of TV Game Shows", p. 279. Checkmark Books, New York.
5. ↑  Brad Sherwood and Jeff Davis Guest Announce "The Price is Right" | BuzzerBlog, web.archive.org, ‏2010-08-05

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2010018467
* VIAF: 107384322
* WorldCat: lccn-no2010018467

 |
לחמניות בתבנית אפייה המנצלת את כל רוחב ועומק התנור, במטבח של נושאת מטוסים
**תבנית אפייה** היא כלי בישול המשמש בתנורי אפייה להכלת המזון הנאפה (כגון עוגות ולחם) או נצלה (כגון בשר עוף ותפוחי אדמה). 

תבניות אפייה מתכתיות עשויות לרוב ממתכת - אלומיניום או פלדת אל חלד, חרס, פלסטיק (סיליקון) או זכוכית. תבניות חד-פעמיות עשויות מיריעת אלומיניום. בדרך כלל תבניות הן מלבניות, מרובעות או עגולות, אך ישנן אף תבניות בעלות צורות אחרות. לחלק מהתבניות יש ידיות כדי להקל על הכנסתן לתנור והוצאתן ממנו.

בתבניות מלבניות גדולות ניתן לצלות או לאפות תוך ניצול אופטימלי של כל רוחב ועומק התנור. תבניות מלבניות צרות מיועדות לעוגות בסגנון המכונה בישראל "אינגליש קייק". תבניות עגולות עמוקות משמשות לרוב לאפיית עוגות, בעוד תבניות עגולות, שטוחות ובעלות שפה גלית - לאפיית פאי או טארט - הדבר נקבע לפי קוטר התבנית וגובה דפנותיה. תבניות המעוצבות כדמויות צעצועים או בעלי חיים מיועדות לאפיית מאפים לילדים; לאחר האפייה, מאפים אלו מעוטרים בצבעים בהתאם לדמות.

"תבנית אפייה קפיצית" היא תבנית עגולה שניתן להפריד את מסגרתה מתחתיתה. לאחר האפייה מסירים את המסגרת מהעוגה, כך שהיא נותרת רק על הבסיס השטוח כדי להקל על עיטורה והגשתה. 

"תבנית שקעים" מעוצבת כרצף של שקעים ומשמשת להכנת מאפינס.

במטבחים תעשייתיים או מוסדיים נעשה שימוש בתבניות אפייה בגדלים סטנדרטיים של 26×18 אינץ', 18×13 אינץ' ו-13×9 אינץ'. 

לעיתים משתמשים בנייר אפייה או ביריעת אלומיניום לריפוד התבנית כדי למנוע מהמזון מלהדבק אליה וכדי להקל על ניקויה לאחר השימוש.

תמונות נוספות
-------------

* מאכל מסורתי של חג המולד בשוודיה, בתבנית אליפטית עם ידיותמאכל מסורתי של חג המולד בשוודיה, בתבנית אליפטית עם ידיות
* מאפינס בתבניות שקעים בתנורמאפינס בתבניות שקעים בתנור
* עוגת יום הולדת בתבנית חד פעמיתעוגת יום הולדת בתבנית חד פעמית
* עוגת בננה בתבנית מלבניתעוגת בננה בתבנית מלבנית

ראו גם
------

* סיר פלא
* מגש אפייה

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **תבניות אפייה** |
**מרכז המחקר והמידע** (**ממ"מ**) הוא גוף מחקר הפועל בכנסת על מנת לספק לחברי הכנסת ולוועדותיה מידע אובייקטיבי ובלתי תלוי הדרוש להם לשם עבודתם. בהיעדרו של מידע כזה, תלויים חברי הכנסת והוועדות במידע המתקבל ממשרדי הממשלה ומשדלנים, שעשוי להיות מוטה לכיוון אינטרס מסוים.

המרכז מספק נתונים, מסמכי רקע, מסמכים ומחקרים מקיפים. מטרת המסמכים לעבד ולנתח נתונים בנושאים הנמצאים על סדר יומם של הכנסת, ועדותיה וחבריה, על פי דרישה או באופן יזום. מרכז המחקר והמידע מכין סקירות, השוואות בינלאומיות, מסמכים כלכליים ואומדני עלות של הצעות חוק המונחות על שולחן הכנסת. כמו כן, מבצע המרכז מעת לעת מעקב אחר יישומם של חוקים שהתקבלו בכנסת.

המרכז הוקם על ידי יושב ראש הכנסת אברהם בורג בשנת 2000. בשנת 2003 עוגנה לראשונה אחת מסמכויותיו בתקנון הכנסת, כאשר נקבע כי אם חבר הכנסת חולק על הערכת משרד האוצר באשר לעלותה התקציבית של הצעת חוק, הוא רשאי לבקש הערכה חלופית מהממ"מ. בשנת 2008 עוגן מעמדו גם בחוק הכנסת, עם חקיקתו של סעיף המחייב רשויות ציבוריות לספק לממ"מ מידע הדרוש לו ללא דיחוי, למעט מידע שהעברתו עלולה לפגוע בביטחון המדינה או ביחסי החוץ שלה, מידע שהכנתו כרוכה בהקצאת משאבים בלתי סבירה, מידע בעניין הליך משפטי תלוי ועומד, וכן טיוטות והתייעצויות פנימיות.

סמלו הראשון של מרכז המחקר

מבנה ארגוני
-----------

מאז 2017 בראש המרכז עומדת עו"ד הודיה קין אימו של מתן קין אשר לומד בישיבת נחלים. בין 2006 ל-2017, עמדה בראשו ד"ר שירלי אברמי. במרכז פועלים כ-40 רכזי מחקר ומידע, רובם בעלי תואר שני או שלישי בתחומי המשפט, הכלכלה ומדעי החברה והרוח. 

במרכז מחלקה לפיקוח תקציבי, צוות למחקר משפטי-השוואתי וארבעה צוותים רב-תחומיים, החוקרים סוגיות בנושאים שונים. חוקרי המרכז מנפיקים כ-300 דו"חות בשנה, שנערכים לפי בקשת הח"כים או ועדות הכנסת. המרכז עוסק גם במחקר בין-פרלמנטרי, במסגרת תפקידו כמשקיף במרכז המחקר והמידע של הפרלמנט האירופי (ECPRD).

ראו גם
------

* ספריית הכנסת

קישורים חיצוניים
----------------

 אתר האינטרנט הרשמי של מרכז המחקר והמידע של הכנסת

* חוק הכנסת (תיקון מס' 24), התשס"ח-2008
* צבי זרחיה, החוקרים שמספקים לח"כים מידע אמין ולא מגמתי: "הלוביסטים של הציבור", באתר TheMarker‏, 2 באוגוסט 2010
* אסף שפירא, עשור למרכז המחקר והמידע של הכנסת, 2010, פרלמנט 66, אתר המכון הישראלי לדמוקרטיה
* גדעון אלון, ‏מכון המחקר של הח"כים, באתר "ישראל היום", 25 באוקטובר 2010  (הקישור אינו פעיל)
* ריאיון עם שירלי אברמי – מנהלת מרכז המחקר והמידע של הכנסת, באתר חברת הייעוץ "אגדה אסטרטגיה", 2012
**דייוויד לידינגטון** (באנגלית: **David Lidington**; נולד ב-30 ביוני 1956) הוא פוליטיקאי בריטי חבר המפלגה השמרנית. כיהן כחבר בבית הנבחרים הבריטי מטעם מחוז איילסברי, כשר משרד הקבינט וצ'נסלור דוכסות לנקסטר וכלורד צ'נסלור (שר המשפטים) בקבינט של תרזה מיי.

ביוגרפיה
--------

לידינגטון בעל תואר שלישי בהיסטוריה של העידן האליזבתני מקולג' סידני סאסקס באוניברסיטת קיימברידג'. בתקופת לימודיו בקיימברידג' שימש יושב ראש תא המפלגה השמרנית וסגן יושב ראש אגודת הסטודנטים. הוא עבד בחברת BP ובחברת ריו טינטו.

ב-1987 התמודד ללא הצלחה למושב מחוז ווקסהול בבית הנבחרים הבריטי. היה ליועצו של שר הפנים דאגלס הארד והמשיך בתפקיד זה גם כשהארד מונה לשר החוץ. 

ב-1992 נבחר לפרלמנט הבריטי מטעם מחוז איילסברי, ומאז נבחר עוד שש פעמים לתקופות כהונה נוספות. כיהן כחבר בוועדת החינוך של בית הנבחרים. בשנים 2001–2010 כיהן בממשלות הצללים של המפלגה השמרנית, כשר לענייני מימון, שר לענייני סביבה ומזון ואזורי הכפר, שר החקלאות, השר לצפון אירלנד ושר החוץ.

לאחר ניצחון המפלגה בבחירות 2010 מונה לשר לענייני האיחוד האירופי ונאט"ו במשרד החוץ. לאחר היבחרה של תרזה מיי לראש ממשלת בריטניה מונה למנהיג ראש בית הנבחרים והלורד נשיא המועצה. ביוני 2017 מונה ללורד צ'נסלור. בינואר 2018 ערכה מיי שינויים בקבינט ומינתה את לידינגטון לשר משרד הקבינט במקומו של דמיאן גרין וכן לצ'נסלור של דוכסות לנקסטר. הוא לא התמודד בבחירות ב-2019.

לידינגטון נשוי להלן, מורה במקצועה, ואב לארבעה בנים.

קישורים חיצוניים
----------------

ויקישיתוף מדיה וקבצים בנושא **דייוויד לידינגטון** בוויקישיתוף
* 

* אתר האינטרנט הרשמי של דייוויד לידינגטון
* דייוויד לידינגטון, ברשת החברתית פייסבוק

* דייוויד לידינגטון, ברשת החברתית אקס (טוויטר)
* אתר הבחירות של דייוויד לידינגטון
* דייוויד לידינגטון באתר הפרלמנט הבריטי

|  |  |
| --- | --- |
| בקרת זהויות עריכת הנתון בוויקינתונים | 
* UKPARL: EPhidb9p
* VIAF: 317287663
* WorldCat: viaf-317287663

 |
**הגול הנא מנצח** (באנגלית: **Next Goal Wins**) הוא סרט ספורט אמריקאי משנת 2023 בבימויו של טאיקה ואיטיטי, עם מייקל פסבנדר בתפקיד הראשי.

התסריט מתבסס על סרט דוקומנטרי בשם זה (אנ') המתאר את נבחרת סמואה האמריקנית בכדורגל שמנסה להתאושש לאחר הפסד היסטורי לנבחרת אוסטרליה בכדורגל.

הסרט הוקרן לראשונה ב-2023 בפסטיבל הסרטים הבין-לאומי בטורונטו.

תקציר העלילה
------------

תומאס רונגן (מייקל פסבנדר) הוא מאמן כדורגל אמריקאי שצבר כישלונות לאחרונה וכעת עומד לפני ועדה של התאחדות הכדורגל האמריקאית שבמ נמצאת גם פרודתו ג'ייל (אליזבת מוס). הוא מנסה לדבר על הישגיו אבל מקבל הודעת פיטורים והצעה לאמן את נבחרת סמואה האמריקנית בכדורגל.

רונגן יודע שב-11 באפריל 2001 שיחקה נבחרת זו מול נבחרת אוסטרליה במסגרת מוקדמות מונדיאל 2002, והפסידה בתוצאה מביכה, 0 - 31, שרשומה בספר השיאים של גינס כתוצאה הגבוהה ביותר במשחק בינלאומי.

רונגן מושפל מההצעה אבל אין לו ברירה והוא טס לסמואה האמריקאית ומתקבל בתשואות בנמל התעופה של פאגו פאגו. הוא מתראיין לטלוויזיה ומתקבל על ידי מנהל הנבחרת טביטה ועוזר המאמן אייס.

רונגן נפגש עם השחקנים שכושרם הגופני נמוך והם מרגישים כמו "לוזרים". הוא מתחיל לאמן אותם ולפתח את הכושר הפיזי שלהם אבל נתקל בהתנגדות. השחקן הבולט בהם הוא/היא ג'איה שהיא פאפאפין. באחת ההתקלויות שלו אתה קורא לה רונגן בשמה הזכרי ג'ון והיא מפילה אותו.

רונגן מחליט להתפטר אך חוזר בו ולקראת המשחק הוא מצליח לגייס את השוער סלאפו שחטף 32 גולים נגד אוסטרליה ואיבד את ביטחונו. הנבחרת טסה לסמואה כדי להתמודד עם נבחרת טונגה בבמסגרת השלבים המוקדמים של אזור אוקיאניה
במוקדמות מונדיאל 2014. לפני הנסיעה הם נפגשים בכנסייה והכומר (טאיקה ואיטיטי) מעודד אותם בעזרת האל.

במחצית הראשונה השחקנים כושלים וסופגים שער. רונגן מיואש ומחליט להתפטר אך טביטה משכנע אותו לחזור ולהתייחס לשחקנים ברגישות. רונגן מספר להם כי בתו נהרגה בתאונת דרכים וכי עליהם לשחק ברגש וכי הניצחון אינו חשוב.

רמבו כובש שער ראשון, ג'איה שער שני, סלאפו הודף בעיטת עונשין והמשחק מסתיים בתוצאה סנסציונית 2 - 1 לטובת סמואה האמריקאית.

צוות השחקנים
------------

| שם השחקן/ית | שם הדמות | הערות |
| --- | --- | --- |
| מייקל פסבנדר | תומאס רונגן | מאמן |
| אליזבת מוס | ג'ייל רונגן |  |
| אוסקר קייטלי | טביטה |  |
| דייוויד פאין | אייס | עוזר מאמן |
| ויל ארנט | אלכס מגנוסון | מנהל התאחדות הכדורגל האמריקאית |
| קאימנה | ג'אינה סלואה | שחקן פאפאפין |
| אולי לטוקפו | ניקי סלאפו | שוער |
| סמו פיליפו | רמבו | שחקן כדורגל |
| טאיקה ואיטיטי |  | כומר |
|

קישורים חיצוניים
----------------

* 

* אתר האינטרנט הרשמי של הגול הבא מנצח

* "הגול הבא מנצח", במסד הנתונים הקולנועיים IMDb (באנגלית)

* "הגול הבא מנצח", באתר Rotten Tomatoes (באנגלית)

* "הגול הבא מנצח", באתר Metacritic (באנגלית)
* קדימון לגול הבא מנצח, באתר יוטיוב
* הקרנת הבכורה של הסרט, באתר יוטיוב
**יוהוי צ'וי** (**Yuhui Choe**) היא רקדנית בלט קוריאנית, סולנית ראשונה בבלט המלכותי בלונדון מאז שנת 2014.

ביוגרפיה
--------

צ'וי נולדה בפוקואוקה, יפן בשנת 1986. אמה היא רקדנית מחול קוריאני מסורתי. צ'וי החלה ללמוד ריקוד בגיל חמש בבית ספר לבלט ביפן בו היא למדה עד גיל 14. לאחר מכן המשיכה את לימודיה בפריז. בגיל 16 זכתה צ'וי במדליית כסף בתחרות בינלאומית למחול של פריז.

בתחרות השווייצרית "Prix de Lausanne" בשנת 2002, זכתה צ'וי בשני הפרסים - בפרס המקום הראשון ובפרס למחול עכשווי. לאחר הצטרפותה לבלט המלכותי בלונדון, ביצעה את תפקיד הסולו הראשון שלה, בבלט היפהפייה הנרדמת בתפקיד "הנסיכה פלורין".

צ'וי שאפה להצטרף לבלט המלכותי על מנת לרקוד תחת הנחייתם של הכוריאוגרפים פרדריק אשטון וקנת' מקמילאן.

בשנת 2008 קודמה צ'וי לדרגת סולנית ראשונה, רקדה את תפקיד פיית שזיף הסוכר בבלט "מפצח האגוזים", והייתה אחת משש הרקדניות בבלט "אינפרה" של ויין מקגרגור, ללחנו של מקס ריכטר.

בשנת 2009 הוסיף העיתון הבריטי הגרדיאן את צ'וי ל"רשימה החמה" של "הכוכבים העולים שכדאי לצפות בהם", והוסיף ציטוט של הבלרינה לורן קות'ברטסון: "אני לא יכולה להוריד ממנה את העיניים. היא משדרת שמחה באופן הטהור ביותר".

בשנת 2014 החליפה צ'וי בהתראה קצרה את הבלרינה המפורסמת נטליה אוסיפובה בתפקיד הנסיכה אורורה - לראשונה בתפקיד ראשי - בבלט "היפהפייה הנרדמת". הגרדיאן ציין בביקורת על ההופעה: "צ'וי נראתה שלווה למול האתגר, ראוי שתקודם כעת לדרגת רקדנית ראשית".

הערות שוליים
------------

1. ↑  רויאל אופרה האוס, יוהוי צ'וי באתר רויאל אופרה האוס (עמ' 1)
נמל המבורג
צילום לוויין של המבורג. נמל המבורג ממוקם על גדותיו הדרומיים של נהר אלבה
**נמל המבורג** (בגרמנית: **Hamburger Hafen**) הוא הנמל הגדול ביותר בגרמניה, הממוקם בעיר המבורג על גדות נהר אלבה. הנמל נמצא במרחק 110 קילומטרים משפך נהר אלבה לים הצפוני.

במונחים של נפח מכולות (TEU – twenty foot equivalent units), נמל המבורג הוא השלישי בגודלו באירופה (אחרי נמל רוטרדם ונמל אנטוורפן), וה-20 בגודלו בעולם. בשנת 2022 עברו דרכו כ-8,261 מיליון TEU של מטען. 

שטח הנמל 73.99 קמ"ר, מתוכם 43.31 קמ"ר הם שטחי יבשה.

היסטוריה
--------

הנמל נוסד סמוך להקמתה של העיר המבורג, ב-7 במאי 1189, על ידי פרידריך הראשון, קיסר האימפריה הרומית הקדושה. האזור נבחר בשל מיקומו האסטרטגי. במשך מאות שנים שימש המקום כנמל העיקרי של מרכז אירופה, והביא לצמיחה משמעותית של המבורג כעיר מסחר מובילה. בין המאות ה-13 וה-17, בתקופת ברית ערי הנזה, נחשב הנמל לשני בחשיבותו רק לנמל ליבק כצומת סחר ימי מרכזי בצפון גרמניה ואגן הים הבלטי. במאה ה-19 הוא היה לנמל העיקרי במרכז אירופה לתעבורה טרנס-אטלנטית. בתקופה זו נחשבה חברת "קו המבורג-אמריקה" שפעלה בנמל זה, כחברת המשלוחים הימיים הגדולה בעולם.

ב-1888 נוסד "הנמל החופשי" בנמל המבורג, שאפשר אחסון חינם של מכולות ללא מכס (אפשרות זו בוטלה ב-2013, וכיום נדרש תשלום על כך). בתקופה זו נבנה באזור הנמל החופשי המתחם שפייכרשטאט, "עיר המחסנים", המזוהה עם העיר עד היום; המתחם התפרס על פני שטח של 350,000 מטרים רבועים, ובו אוחסנו הסחורות שעברו בנמל החופשי.

במהלך מלחמת העולם הראשונה והשנייה איבדו מספנות הנמל חלקים גדולים מצי האניות שלהן. בתקופת חלוקתה של גרמניה בין השנים 1945–1990, איבד הנמל חלקים גדולים מההינטרלנד (העורף הכלכלי) שלו ומקשריו המסחריים. אך מאז איחוד גרמניה, נפילת מסך הברזל והרחבת האיחוד האירופי, חזר הנמל למעמדו כאחד המובילים באירופה ובעולם.

קישורים חיצוניים
----------------

ויקישיתוף מדיה וקבצים בנושא **נמל המבורג** בוויקישיתוף
* 

* אתר האינטרנט הרשמי של נמל המבורג
* אתר נמל המבורג

נמל המבורג - תמונה פנורמית

  


|  |  |
| --- | --- |
| בקרת זהויות עריכת הנתון בוויקינתונים | 
* GND: 4125395-4
* VIAF: 1383147270542735700001
* WorldCat: viaf-1383147270542735700001

 |
באלגברה מופשטת, **משפט אנגל** קובע כי אלגברת לי היא נילפוטנטית אם ורק אם ההצגה הצמודה של כל איבר בה היא איבר נילפוטנטי. למשפט מסקנות חשובות בתאוריה של אלגברות לי ומיונן, ובפרט הוא מהווה כלי עזר בהוכחות שונות, כמו בקריטריון קרטן.

ניסוח פורמלי
------------

תהי {\displaystyle L} אלגברת לי מעל שדה {\displaystyle F}. אזי {\displaystyle L} נילפוטנטית אם ורק אם לכל {\displaystyle x\in L} ההצגה הצמודה {\displaystyle \operatorname {ad} (x)} נילפוטנט.

הוכחה
-----

בכיוון הראשון, אם {\displaystyle L} נילפוטנטית אז לפי הגדרה
{\displaystyle \forall {x}\_{i},y\in L:\operatorname {ad} {x}\_{1}\operatorname {ad} {x}\_{2}...\operatorname {ad} {x}\_{n}(y)=0} (עבור {\displaystyle n} ספציפי), ולכן בפרט {\displaystyle \forall x\in L:(\operatorname {ad} x)^{n}=0}.

בכיוון השני, יש להיעזר בלמה:

*למה*: תהי {\displaystyle L} תת-אלגברת של אלגברת האנדומורפיזמים {\displaystyle {\mathfrak {gl}}(V)}, עבור {\displaystyle V} סוף ממדי. אם כל איברי {\displaystyle L} נילפוטנטים, אז קיים וקטור {\displaystyle v\in V} לא אפס, כך ש- {\displaystyle \forall f\in L:f(v)=0}. כלומר, קיים וקטור עצמי משותף לכל איברי {\displaystyle L}.

(הוכחת הלמה ראו בקריאה נוספת).

כעת, להוכחת הכיוון השני, נפעיל את הלמה עבור {\displaystyle \operatorname {ad} (L)}, תמונת ההצגה הצמודה, ונקבל כי קיים וקטור {\displaystyle x\in L} כך ש-{\displaystyle [L,x]=0}, כלומר {\displaystyle x} שייך למרכז {\displaystyle Z(L)} של {\displaystyle L}, ולכן המרכז לא ריק. באינדוקציה על הממד, נובע כי {\displaystyle L/Z(L)}, שממדה קטן מממד {\displaystyle L}, היא נילפוטנטית, ולכן גם {\displaystyle L} נילפוטנית.

מסקנות
------

מסקנה ושימוש חשובים של המשפט הם שבהינתן אלגברת לי נילפוטנטית {\displaystyle L}, כל איבר ב-{\displaystyle \operatorname {ad} (L)} (שהוא נילפוטנט) ניתן להציג לפי בסיס מסוים בתור מטריצה משולשית עליונה ממש (עם אפסים באלכסון). בפרט, העקבה של כל איבר כזה היא אפס.

מסקנה נוספת היא שהמרכז של אלגברת לי נילפוטנטית הוא לא ריק.

ראו גם
------

* אלגברת לי נילפוטנטית
* ההצגה הצמודה
* קריטריון קרטן

לקריאה נוספת
------------

* Introduction to Lie Algebras and Representation Theory, James Humphreys, 12-13

קישורים חיצוניים
----------------

* משפט אנגל, באתר MathWorld (באנגלית)
תבנית {{סופר}} ריקה מתוכן. יש להזין פרמטרים בערך או בוויקינתונים. 
**אמילי דורות'י סקארבורו** (באנגלית: **Emily Dorothy Scarborough**‏; 27 בינואר 1878 – 7 בנובמבר 1935) הייתה סופרת אמריקאית שכתבה על טקסס, פולקלור, חקלאות כותנה, סיפורי רוחות ושדים, ועל חיי נשים בדרום מערב ארצות הברית.

ראשית חייה
----------

סקארבורו נולדה בעיירה קטנה (שאינה קיימת עוד) בשם מאונט כרמל, במחוז סמית' במדינת טקסס. בשנת 1882, כשהייתה בת ארבע, עקרה משפחתה מטעמי בריאות לסוויטווטר, טקסס, מכיוון שאמה הייתה זקוקה לאקלים יבש יותר. בשנת 1887 עקרה המשפחה מסוויטווטר לווייקו, כדי שהילדים יזכו לחינוך טוב במכללת ביילור.

קריירה
------

על אף שיצירתה של סקארבורו מזוהה עם טקסס, את לימודיה השלימה באוניברסיטת שיקגו ובאוניברסיטת אוקספורד, והחל ב־1916 לימדה ספרות באוניברסיטת קולומביה בניו יורק.

בקולומביה חיברה עבודת דוקטורט בנושא "העל טבעי בסיפורת אנגלית מודרנית". לימים יצאה העבודה לאור כמונוגרפיה. בהקדמה למהדורה מאוחרת כתבה חוקרת הפולקלור סילביה אן גריידר כי העבודה "זכתה לשבחים כה רבים מצד הפרופסורים והעמיתים שלה [של סקארבורו] עד שהיא ראתה אור כספר והפכה לעבודת עיון בסיסית".

בניו יורק באה סקארבורו במגע עם סופרים רבים, ובהם המשורר וייצ'ל לינדזי והסופרת עדנה פרבר. סקארבורו לימדה כתיבה יוצרת באוניברסיטת קולומביה, ובין תלמידיה היו קארסון מקאלרס ואריק ואלרונד.

ספרה המוערך ביותר, "הרוח" (שפורסם לראשונה בעילום שם ב־1925), נעשה מאוחר יותר לסרט באותו שם, בכיכובה של ליליאן גיש.

ביבליוגרפיה
-----------

### יצירה מקורית

* *Fugitive Verses* (1912)
* *The Supernatural in Modern English Fiction* (1917)
* *From a Southern Porch* (1919)
* *Humorous Ghost Stories* (1921)
* *In the Land of Cotton* (1923)
* *The Wind* (1925)
* *The Unfair Sex* (serialized, 1925–26)
* *Impatient Griselda* (1927)
* *Can't Get a Redbird* (1929)
* *Stretch-Berry Smile* (1932)
* *The Story of Cotton* (1933)
* *Selected Short Stories of Today* (1935)

### פולקלור

* לוכד שירים בהרי הדרום: שירי עם אמריקאים בעלי מקורות בריטיים (1937, ראה אור לאחר מותה)
* בעקבות שירי עם כושיים (1925)

קישורים חיצוניים
----------------

ויקישיתוף מדיה וקבצים בנושא **דורותי סקרבורו** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**
* יצירות מאת סקארבורו באתר פרויקט גוטנברג
* יצירות מאת או על אודות סקארבורו באתר ארכיון האינטרנט
* יצירות מוקלטות (ספרי שמע) של סקארבורו, בחינם, באתר ליבריווקס
* דורותי סקארבורו באתר אוניברסיטת יוסטון
* כתבי דורותי סקרבורו בפרויקט גוטנברג (באנגלית)

הערות שוליים
------------

1. 1 2  Foreword to The Wind by Sylvia Ann Grider, Barker Texas History Center series, University of Texas Press, 1979.
**ז'רמי דפלנש** (בצרפתית: **Jérémy Desplanches**; נולד ב-7 באוגוסט 1994) הוא שחיין שווייצרי, זוכה מדליית ארד אולימפית (טוקיו 2020), סגן אלוף העולם (קוואנגג'ו 2019), אלוף אירופה (גלאזגו 2018) במשחה ל-200 מטר מעורב אישי.

ביוגרפיה
--------

### 2018

#### אלוף אירופה

באליפות אירופה שנערכה בגלאזגו, סקוטלנד באוגוסט 2018 זכה במדליית זהב במשחה ל-200 מטר מעורב אישי בתוצאה של 1:57.04 דקות, לפני פיליפ היינץ מגרמניה (1:57.83 דקות) ומקס ליצ'פילד מהממלכה המאוחדת (1:57.96 דקות).

### 2019

#### סגן אלוף עולם

באליפות העולם שנערכה בקוואנגג'ו, קוריאה הדרומית ביולי 2019 זכה במדליית כסף במשחה ל-200 מטר מעורב אישי בתוצאה של 1:56.56 דקות, אחרי דאיה סטו מיפן (1:56.14 דקות) ולפני צ'ייס קייליש מארצות הברית (1:56.78 דקות). 

### 2021

באליפות אירופה שנערה בבודפשט, הוגנריה במאי 2021 זכה במדליית כסף במשחה ל-200 מטר מעורב אישי בתוצאה של 1:56.95 דקות, אחרי הוגו גונזלס מספרד (1:56.76 דקות) ולפני אלברטו ראצטי מאיטליה (1:57.25 דקות).

#### מדליית ארד אולימפית

באולימפיאדת טוקיו שנערכה בסוף יולי זכה במדליית ארד במשחה ל-200 מטר מעורב אישי בתוצאה של 1:56.17 דקות, אחרי ואנג שון מהרפובליקה העממית של סין (1:55.00 דקות) ודנקן סקוט מהממלכה המאוחדת (1:55.28 דקות).

שיאים אישים
-----------

### בריכה אולימפית

### בריכת 25 מטר

ראו גם
------

| עיינו גם בפורטל: |
| --- |
|  | **פורטל שחייה** |

קישורים חיצוניים
----------------

*
מרס מפתה את ונוס בנוכחותה של שפחה. המאה ה-1 לספירה, פומפיי.
**שפחה** היא צורת הנקבה של עבד. לרוב השפחות הועסקו במשק הבית וכפילגשים.

עבדות
-----

 ערך מורחב – **עבדות**  

בדרך כלל העבד יכול לקבל את מזונו וצרכיו האחרים מידי אדונו, ועליו לבצע כל עבודה שתידרש ממנו. פירותיה של עבודה זו יהיו לאדון. זאת בניגוד לעובד השכיר, הנהנה ממשכורת ואיננו תלוי באופן בלעדי במעסיקו לסיפוק מחייתו, מה גם שהשכיר עושה זאת מרצון בעוד שהעבדות נכפית. העבד שונה מהצמית הפיאודלי. שעבוד הצמית לאדונו מתבטא בתשלום מס, והוא אחראי לאספקת צרכיו. לעבד, לעומת זאת, אין בעלות על גופו ועל תוצרי מלאכתו, ואף את צורכי הקיום המינימליים שלו אין הוא משיג בעבודתו, אלא כלחם חסד מבעליו.

סעיף ד' של ההכרזה לכל באי עולם בדבר זכויות האדם אוסר על קיום עבדות, שעבוד בני אדם, וסחר בעבדים. העבדות הוצאה מחוץ לחוק בכל מדינות העולם, אך בפועל מתקיימות גם כיום צורות של עבדות, שקורבנותיהן הן בעיקר ילדים ונשים, בכמה ממדינות העולם השלישי. העבדים בהיסטוריה היו לעיתים קרובות ממוצא גזעי, אתני או דתי השונה מזה של משעבדיהם. תקופת עבדותם החלה בחטיפה או בנפילה בשבי במלחמה. סיבות לעבדותם של אנשים לבני עמם היו בדרך כלל הרשעה בפשע או חוסר יכולת לפרוע חוב. לעיתים נאסף תינוק נטוש לבית משפחה שגידלה אותו כעבד. ילדיהם של עבדים נעשו לרוב לעבדים בעצמם.

על פי ארגון העבודה העולמי, גם היום נמצאים מעל 40 מיליוני בני אדם במצב של עבדות מודרנית. רוב עצום מנפגעי העבדות המודרנית (70%) הן נשים

בתורה ובהלכה
------------

מושג העבדות קיים בתורה ובהלכה היהודית. בתורה המושג שפחה ניתן לנשים ששירתו את בעלת הבית כגון הגר השפחה של שרה, זלפה השפחה של לאה ובלהה השפחה של רחל. בכל אחד מדוגמאות אלו האדונית נתנה את שפחתה לבעלה כדי שתשמש כפילגש ותלד לו ילדים.

שפחה כנענית מאורסת קרויה "שפחה חרופה", ויש מחלוקת האם מדובר בשפחה ודאית או במי שהיא בת חורין למחצה.

ראו גם
------

* עבדות מין
* עובד משק בית
* מעשה השפחה
**גשר בראילה** (ברומנית: **Podul peste Dunăre de la Brăila**), שמכונה גם בשם Golden Gate, הוא גשר תחבורתי תלוי באורך 1.974,30 מטרים, מעל נהר דנובה, בקרבת בראילה, ברומניה. הגשר נחנך ביום 6 ביולי 2023 בנוכחות נשיא רומניה. זה הגשר התלוי השלישי באורכו באירופה. עלות הקמתו מוערכת ב-500 מיליוני יורו וצופים שניתן יהיה להשתמש בו 120 שנים.

הגשר נועד לתעבורת מכוניות, אך אפשרית גם תעבורת רוכבי אופניים והולכי רגל, אולם מעברם לא יורשה תמיד. הגשר הוא בגובה 38 מטרים, גובה בו יש משמעות לפגעי מזג אוויר, ערפל, סופות, רוחות חזקות ובהתאם לכך יקבעו תנאי המעבר לרוכבי אופניים והולכי רגל. הגשר מצויד במנגנונים אוטומטיים, שיעצרו את המעבר בו כאשר יהיה בכך סיכון.

קישורים חיצוניים
----------------

ויקישיתוף מדיה וקבצים בנושא **גשר בראילה** בוויקישיתוף

הערות שוליים
------------

1. ↑  Inaugurat luna trecută, podul peste Dunăre de la Brăila are deja primele probleme (ברומנית)
2. ↑  IRI ROMÂNIA Libertatea > Ştiri > Știri România Inaugurat luna trecută, podul peste Dunăre de la Brăila are deja primele probleme: „Au apărut nişte denivelări". Autoritățile dau vina pe șoferi (ברומנית)
3. ↑  Podul suspendat peste Dunăre, de la Brăila (ברומנית)
**נעמה שנדר** (נולדה ב-10 ביולי 1982) היא שחקנית ואמנית ישראלית. התפרסמה בשל תפקידה בסדרת הטלוויזיה "חשופים".

ביוגרפיה
--------

שנדר נולדה בירושלים, בת לערן שנדר, לימים פרקליט המדינה, ולנעה צור שנדר, סופרת. נעמה גדלה במוצא עילית, למדה משחק ועיצוב בבית הספר לתיאטרון חזותי בירושלים ובאקדמיה לאמנות ריטפלד באמסטרדם, שם התגוררה בין השנים 2005–2007. את התואר השני שלה באומנות היא עשתה ב Royal College of Art, אותו היא סיימה בהצטיינות והוזמנה ללמד באוניברסיטת גולדסמיט בלונדון.

ב-2005 שיחקה בתפקיד הראשי בסרט "קרוב לבית", בו גילמה לוחמת משמר הגבול המשרתת במזרח ירושלים. הסרט זכה לתשבחות מצד המבקרים, זכה בפרס התסריט הטוב ביותר בפסטיבל ירושלים ואף השתתף בפסטיבל ברלין. בשנת 2007, לאחר שובה לישראל, הופיעה שנדר בהצגות הפרינג' "אמה צונץ" ו-"הלא מחונכים", בתיאטרון תמונע, "גרילה", בתיאטרון החאן, ו"חוזר חלילה ומג'נון" בתיאטרון המעבדה. היא עבדה בין היתר עם הבמאים: אריאל אפרים אשבל, נאוה פרנקל, עינת גנץ ובן בוכנבכר, לוי זיני ואוהב פלנץ. שנדר הופיעה בתפקיד ראשי בטלנובלה "חשופים" בערוץ הוט 3, בה גילמה את דמותה של שירה מזור.

ב-2010 עבודה הראשונה, ׳תיאטרון מסך׳ כבמאית עלתה בפסטיבל עכו לתיאטרון אחר וזכתה בפרס ראש העיר. ב-2012 עבודתה "ערימת ילידים" הוצגה בתיאטרון תמונע בתל אביב.
ב-2013 עלתה עבודה "בית חינוך עיוורים" בירושלים כחלק מהפקות המקור של פסטיבל בבית, עונת התרבות הירושלמית.
כמו כן בשנת 2013 השתתפה בסרט "כפויים במחלוקת".

שנדר משלבת בעבודותיה לעיתים קרובות מופיעים לא מקצועיים ועולמה האסתטי משלב בין המדיום התאטרוני לקולנועי.

קישורים חיצוניים
----------------

ויקישיתוף מדיה וקבצים בנושא **נעמה שנדר** בוויקישיתוף

* נעמה שנדר, במיזם "אישים" לתיעוד היצירה הישראלית
* נעמה שנדר, במסד הנתונים הקולנועיים IMDb (באנגלית)
* נעמה שנדר, באתר "אידיבי", מאגר הידע העברי לקולנוע ישראלי ועולמי
* נעמה שנדר, באתר ספר הקולנוע הישראלי
* נעמה שנדר, דף שער בספרייה הלאומית

הערות שוליים
------------

1. ↑  גואל פינטו, תנאים של חיבה, באתר הארץ, 27 ביוני 2006
2. ↑  "קרוב לבית" יוקרן בפסטיבל ברלין, באתר ynet
3. ↑  על דמותה של שנדר בסדרה "חשופים" באתר ynet
4. ↑   NATIVES Excerpts, סרטון בערוץ "naama schendar", באתר יוטיוב (אורך: 03:41)
5. ↑  מקודשת (מבית עונת התרבות בירושלים), באתר www.mekudeshet.com
6. ↑   בית חינוך עיוורים - הצצה מוקדמת, סרטון בערוץ "מקודשת Mekudeshet مقدسة", באתר יוטיוב (אורך: 01:13)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007462637905171
* BnF: cb15777618x (data)
* ISNI: 0000 0000 0543 9451
* NLK: KAC2020R1693
* SUDOC: 121437213
* VIAF: 44633658
* WorldCat: viaf-44633658

 |
הרב ד"ר **אהרן קלר** (ז' באייר ה'תרס"ט, 1909 – ט"ו בשבט ה'תשנ"ח, 1998), היה רבה הראשון של נהריה.

קורות חייו
----------

אהרן קלר נולד בעיר ראדומישל בגליציה כבן למשפחה בת תשעה ילדים. בצעירותו עבר לקלן ואחר כך לברלין, שם רכש השכלה כללית ותורנית. במהלך תקופת לימודיו הוסמך לרבנות בבית המדרש לרבנים בברלין על ידי הרב יחיאל יעקב וינברג והשלים את לימודי הדוקטורט באוניברסיטת ברלין. עד למלחמת העולם השנייה כיהן כרב העיירה ביטום בשלזיה עילית.

עם פרוץ המלחמה ברח לפולין ומשם דרך רומניה הגיע לארץ ישראל בשנת 1939, יחד עם אשתו ובתו הקטנה. בני משפחתו, חוץ ממנו ומאחיו, נספו בשואה. תחילה התיישב בתל אביב, וממנה עבר לרעננה שם הקים את תיכון "יבנה" שהיה התיכון הדתי הראשון בעיר.

כעבור תקופה קצרה, הציע לו הרב יצחק אייזיק הלוי הרצוג שתי הצעות מעניינות, האחת - לכהן כרב הראשי של שווייץ והשנייה לכהן כרב במושבה נהריה שהוקמה כמה שנים קודם לכן על ידי עולים חדשים יוצאי גרמניה שהגיעו לארץ ישראל במסגרת העלייה החמישית. הוא קיבל את ההצעה ועבר בשנת 1939 עם בני משפחתו צפונה למושבה הקטנה שמנתה אז כ-1,300 נפשות. באוגוסט 1943 הוא הוכתר רשמית לרבה של נהריה.

בהיעדר סמכות דתית נוספת באזור, סיפק הרב קלר את צורכי הדת לאזור הצפון כולו ושימש כאב"ד של הגליל המערבי. זוגות רבים מבני המושבה נישאו בחצר ביתו, בסמוך לפחון ששימש את ענייני הדת בראשית ימיה של נהריה. במשך עשרות שנות פעילותו היה אחראי להקמת שירותי הדת בעיר ולביסוסם, וזה במקביל להתפתחותה של העיר שהפכה מעיירה קטנה לעיר בת עשרות אלפי נפשות. במשך שנים רבות כיהן גם כיו"ר המועצה הדתית בעיר.

בתקופת המנדט הבריטי נהג לבקר את אסירי המחתרות בכלא עכו וסייע בהעברת מידע חיוני בין האסירים לחבריהם מחוץ לכלא. במלחמת העצמאות דאג להבאת חללי צה"ל לקבורה ראויה, לעיתים תוך סיכון עצמי. בין השאר השתתף בזיהויים של חללי שיירת יחיעם בשיטה קבלית בדומה לזיהויים של חללי שיירת הל"ה על ידי הרב אריה לוין.

בשנת 1998 נפטר הרב קלר ונטמן בחלקת הוותיקים בבית הקברות הישן בעיר. בית הכנסת המרכזי בעיר שהרב קלר עמד בראשו במשך עשרות שנים נקרא על שמו "היכל אהרן".
כמו כן, בצומת הרחובות הרצל וסולד בנהריה הוקמה כיכר על שמו.

משפחתו
------

לרב קלר ולאשתו צביה נולדו ארבעה ילדים. בנו, הרב מיכאל קלר, גר בירושלים ונשוי לניצב בדימוס חנה קלר. חתנו הרב ישעיהו מייטליס ממלא את מקומו כרבה של נהריה. בתו, ד"ר זהבה (קלר) נויברגר, אשת חינוך ומרצה, כתבה עבודת דוקטורט על כתב היד של מדרש דברים רבה. נכדו הוא הזמר שיבי קלר.

מטה אהרן

ספריו
-----

* **נהריה בבנינה** - תיאר התפתחות הדת בנהריה, תשל"ג
* **מטה אהרן**

קישורים חיצוניים
----------------

* **הרב ד"ר אהרן קלר - בן 75**, ברקאי ב', סתיו תשמ"ה, עמוד 247, באתר היברובוקס
* נהריה בבניינה, באתר אוצר החכמה
* הרב ד"ר אהרון קלר – רבה הראשון של העיר נהריה (אורכב 23.10.2010 בארכיון Wayback Machine)
* הרב אהרון קלר - שיחה עם הרב מייטליס – 6.11.05 (אורכב 12.10.2008 בארכיון Wayback Machine)
* בית הכנסת המרכזי 'היכל אהרן' נהריה (אורכב 22.01.2020 בארכיון Wayback Machine)
* אבישי נתן מייטליס, **מראי מקומות בסוגיות ארץ ישראל**, ‏נהריה, ה'תש"ס, באתר היברובוקס, עמ' 2.
* אהרן קלר (1909-1998), דף שער בספרייה הלאומית

הערות שוליים
------------

1. 1 2  הרב ד"ר אהרון קלר – רבה הראשון של העיר נהריה
2. ↑  הכתרת הרב הראשון בנהריה, הארץ, 22 באוגוסט 1943

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007309787705171
* ISNI: 0000 0000 7088 5298
* VIAF: 97549059
* WorldCat: viaf-97549059

 |
שחרור לוויינים מתחנת החלל
 **תוכנית בירדס** (באנגלית:**Birds project**, Joint Global Multi-Nations Birds Satellite project) ‏ - תוכנית בין-לאומית לשיגור לוויינים קטנים על ידי מדינות שטרם שיגרו לוויין לחלל. אוניברסיטה טכנית של קוישו מיפן תמכה בתכנון וייצור הלוויינים. הלוויינים שוגרו במספר סדרות. חלליות משוגרות בחללית מטען לתחנת החלל הבין-לאומית וממנה הם משוחחרות לחחל על ידי הצוות.

בירדס 1
-------

בסדרה ראשונה של התוכנית השתתפו בנגלדש, מונגוליה, גאנה, ניגריה ויפן ששיגרה לוויין שלה. עלות הלוויין ושיגורו הייתה כ-0.5 מיליון $.

כל הלוויינים היו זהים. גודל הלוויין היה 10\*10\*10 ס"מ ומשקלו 1 ק"ג. על הלוויין הותקן פאנל סולארי ומצבר. בנוסף הותקנו מצלמות לייצור תמונות, משדר לשידורי מוזיקה ומכשירים לבדיקת קרינת השמש על פעילות מרכיבים אלקטרוניים. אורך חיים של הלוויינים היה כשנה.

השיגור בוצע ב-3 ביוני 2017 תוך שימוש בחללית מטען דרגון במשימה "SpaceX CRS-11". החללית התחברה לתחנת החלל הבין-לאומית בה פעלה משלחת מס' 52. ב-7 ביולי הלוויינים שוחררו לחלל בעזרת מתקן מיוחד שהותקן במודול קיבו. הם פעלו בגובה של כ-400 ק"מ עם זמן הקפה 91 דקות.

בירדס 2
-------

בסדרה שנייה של התוכנית השתתפו בהוטאן, הפיליפינים ומלזיה.

כל הלוויינים היו זהים. גודל הלוויין היה 10\*10\*10 ס"מ ומשקלו 1 ק"ג. על הלוויין הותקן פאנל סולארי ומצבר. בנוסף הותקנו מצלמות לייצור תמונות וציוד חובבות רדיו

השיגור בוצע ב-29 ביוני 2018 תוך שימוש בחללית מטען דרגון במשימה "SpaceX CRS-15". החללית התחברה לתחנת החלל הבין-לאומית בה פעלה משלחת מס' 56. ב-10 באוגוסט הלוויינים שוחררו לחלל בעזרת מתקן מיוחד שהותקן במודול קיבו. הם פעלו בגובה של כ-400 ק"מ עם זמן הקפה 91 דקות.

בירדס 3
-------

בסדרה השלישית של התוכנית השתתפו נפאל, שרי לנקה ויפן.

כל הלוויינים היו זהים. גודל הלוויין היה 10\*10\*10 ס"מ ומשקלו 1 ק"ג. על הלוויין הותקן פאנל סולארי ומצבר. בנוסף הותקנו מצלמות לייצור תמונות.

השיגור בוצע ב-17 באפריל 2019 תוך שימוש בחללית מטען סיגנוס במשימה "Cygnus NG-11". החללית התחברה לתחנת החלל הבין-לאומית בה פעלה משלחת מס' 59. ב-17 ביוני הלוויינים שוחררו לחלל בעזרת מתקן מיוחד שהותקן במודול קיבו. הם פעלו בגובה של כ-400 ק"מ.

בירדס 4
-------

בסדרה הרביעית של התוכנית השתתפו הפיליפינים (בפעם השנייה), פרגוואי ויפן.

כל הלוויינים היו זהים. גודל הלוויין היה 10\*10\*10 ס"מ ומשקלו 1 ק"ג. על הלוויין הותקן פאנל סולארי ומצבר. בנוסף הותקנו מצלמות לייצור תמונות וציוד נוסף.

השיגור בוצע ב-20 באפריל 2021 תוך שימוש בחללית מטען סיגנוס במשימה "Cygnus CRS-15". החללית התחברה לתחנת החלל הבין-לאומית בה פעלה משלחת מס' 64. ב-14 במרץ הלוויינים שוחררו לחלל בעזרת מתקן מיוחד שהותקן במודול קיבו. הם פעלו בגובה של כ-400 ק"מ.

בירדס 5
-------

בסדרה החמישית של התוכנית השתתפו אוגנדה, זימבבואה ויפן.

כל הלוויינים היו זהים. גודל הלוויין היה 10\*10\*10 ס"מ ומשקלו 1 ק"ג. על הלוויין הותקן פאנל סולארי ומצבר. בנוסף הותקנו מצלמות לייצור תמונות וציוד נוסף.

השיגור בוצע ב-7 בנובמבר 2022 תוך שימוש בחללית מטען סיגנוס במשימה "Cygnus CRS-18". החללית התחברה לתחנת החלל הבין-לאומית בה פעלה משלחת מס' 68. ב-2 בדצמבר הלוויינים שוחררו לחלל בעזרת מתקן מיוחד שהותקן במודול קיבו. הם פעלו בגובה של כ-400 ק"מ.

קישורים חיצוניים
----------------

* אתר האינטרנט הרשמי של תוכנית בירדס

ויקישיתוף מדיה וקבצים בנושא **תוכנית בירדס** בוויקישיתוף
* סדרה בירדס 1
* סדרה בירדס 2
* סדרה בירדס 3
* סדרה בירדס 4
* סדרה בירדס 5
* רשימת שיגורים